title: Rozhodnutie Rady (SZBP) 2015/2274 zo 7. decembra 2015, ktorým sa vymenúva osobitný zástupca Európskej únie pre región Sahel

text:
               8.12.2015

               SK

               Úradný vestník Európskej únie

               L 322/44

         ROZHODNUTIE RADY (SZBP) 2015/2274
   zo 7. decembra 2015,
   ktorým sa vymenúva osobitný zástupca Európskej únie pre región Sahel
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a jej článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. marca 2013 prijala rozhodnutie 2013/133/SZBP (1), ktorým bol pán Michel Dominique REVEYRAND – DE MENTHON vymenovaný za osobitného zástupcu Európskej únie (OZEÚ) pre región Sahel. Mandát OZEÚ mal uplynúť 31. októbra 2015.

               (2)

               Nový OZEÚ pre región Sahel by mal byť vymenovaný na obdobie od 1. novembra 2015 do 28. februára 2017.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   1.   Pán Ángel LOSADA FERNÁNDEZ sa týmto vymenúva za osobitného zástupcu Európskej únie pre región Sahel do 28. februára 2017. Mandát OZEÚ sa môže skončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   2.   Na účely mandátu OZEÚ sa vymedzuje, že región Sahel sa primárne zameriava na stratégiu EÚ pre bezpečnosť a rozvoj v regióne Sahel (ďalej len „stratégia“) a jej regionálny akčný plán, a to na území Burkiny Faso, Čadu, Mali, Mauritánie a Nigeru. Pokiaľ ide o otázky so širšími regionálnymi dôsledkami, OZEÚ podľa potreby spolupracuje s krajinami povodia Čadského jazera a ostatnými krajinami a regionálnymi alebo medzinárodnými subjektmi mimo regiónu Sahel, a tiež zo západnej Afriky a Guinejského zálivu.
   Článok 2
   Ciele politiky
   1.   Mandát OZEÚ je založený na cieľoch politiky Únie v súvislosti s regiónom Sahel a jeho cieľom je aktívne prispievať k regionálnemu a medzinárodnému úsiliu o dosiahnutie trvalého mieru, bezpečnosti a rozvoja v regióne. Cieľom OZEÚ je okrem toho zvýšiť kvalitu, intenzitu a vplyv komplexnej angažovanosti Únie v oblasti regiónu Sahel.
   2.   OZEÚ prispieva k rozvoju a vykonávaniu celkového úsilia Únie v regióne, najmä v politickej oblasti, bezpečnostnej oblasti a v oblasti rozvoja, vrátane stratégie a jej regionálneho akčného plánu a ku koordinácii všetkých príslušných nástrojov pre činnosti Únie.
   3.   Prioritou je Mali a jeho dlhodobá stabilizácia a regionálny rozmer tamojšieho konfliktu v koordinácii s delegáciou EÚ.
   4.   Cieľmi politiky Únie by mala byť podpora návratu Mali a jeho ľudu na cestu mieru, zmierenia, bezpečnosti a rozvoja prostredníctvom koordinovaného a účinného využitia všetkých jej nástrojov.
   5.   Náležitá pozornosť by sa mala venovať ostatným krajinám v regióne, ako sú Mauritánia, Burkina Faso, Niger a Čad, ako aj blížiacim sa voľbám v posledných troch krajinách.
   Článok 3
   Mandát
   1.   Na dosiahnutie cieľov politiky Únie v súvislosti s regiónom Sahel sa OZEÚ udeľuje mandát:

               a)

               aktívne prispievať k vykonávaniu stratégie a jej regionálneho akčného plánu a koordinovať a ďalej rozvíjať komplexný prístup Únie k regionálnej kríze s cieľom zlepšiť celkovú súdržnosť a efektivitu činností Únie v regióne Sahel;

               b)

               spolupracovať so všetkými príslušnými zainteresovanými stranami regiónu, vládami, regionálnymi organizáciami, najmä G5 Sahel, medzinárodnými organizáciami, občianskou spoločnosťou a diaspórami vrátane krajín Magrebu a povodia Čadského jazera na účely podpory cieľov Únie a prispievať k lepšiemu pochopeniu úlohy Únie v regióne Sahel;

               c)

               zastupovať a podporovať záujmy Únie na príslušných regionálnych a medzinárodných fórach vrátane účasti v Comité de Suivi Mierovej dohody z Mali, a zabezpečiť viditeľnosť podpory Únie pri riešení kríz a predchádzaní konfliktom, vrátane EUTM Mali, EUCAP Sahel Mali a EUCAP Sahel Niger;

               d)

               udržiavať úzku spoluprácu s Organizáciou Spojených národov (OSN), najmä s osobitným zástupcom generálneho tajomníka OSN pre západnú Afriku, osobitným zástupcom generálneho tajomníka pre Mali a osobitným vyslancom generálneho tajomníka pre región Sahel, Africkou úniou (AÚ), najmä s vysokým predstaviteľom AÚ pre Mali a región Sahel, Hospodárskym spoločenstvom západoafrických štátov (ECOWAS), G5 Sahel, výborom pre povodie Čadského jazera a ďalšími poprednými národnými, regionálnymi a medzinárodnými aktérmi vrátane iných osobitných vyslancov pre región Sahel, ako aj s príslušnými orgánmi v oblasti Maghrebu;

               e)

               pozorne sledovať regionálny a cezhraničný rozmer výziev v regióne Saheli vrátane terorizmu, organizovanej kriminality, pašovania zbraní, obchodovania s ľuďmi a pašeráctva, obchodovania s drogami, utečeneckých a migračných tokov a súvisiacich finančných tokov a v úzkej spolupráci s koordinátorom EÚ pre boj proti terorizmu prispievať k ďalšiemu vykonávaniu stratégie EÚ pre boj proti terorizmu;

               f)

               pozorne sledovať humanitárne, politické, bezpečnostné a rozvojové dôsledky rozsiahleho prílevu utečencov a migrantov a súvisiaci nezákonný finančný prílev v rámci regiónu; zapojiť sa na základe žiadosti do dialógu o migrácii a utečencoch s ohľadom na región, v súlade s politickými prioritami Únie, s cieľom zvyýšiť spoluprácu, aj pokiaľ ide o návrat a readmisiu; pracovať s krajinami regiónu Sahel, aby sa sledovalo opatrenie dohodnuté na sumite vo Vallette v novembri 2015;

               g)

               udržiavať pravidelné politické kontakty na vysokej úrovni s krajinami regiónu, ktoré sú dotknuté terorizmom a medzinárodnou kriminalitou s cieľom zabezpečiť koherentný a komplexný prístup a kľúčovú úlohu Únie v rámci medzinárodného úsilia boja proti terorizmu a medzinárodnej kriminalite. To zahŕňa aktívnu podporu zo strany Únie pri budovaní regionálnych kapacít v sektore bezpečnosti a zabezpečenie toho, že základné príčiny terorizmu a medzinárodnej kriminality v regióne Sahel sa budú zodpovedajúcim spôsobom riešiť;

               h)

               úzko sledovať politické, bezpečnostné a rozvojové dôsledky humanitárnych kríz v regióne;

               i)

               pokiaľ ide o Mali, prispievať k stabilizácii krajiny, predovšetkým k úplnému návratu do normálneho ústavného stavu a verejnej správy na celom území a dôveryhodnému národnému inkluzívnemu dialógu v celkovom rámci Mierovej dohody z Mali. Zahŕňa to aj podporu budovania inštitúcií, reformu sektora bezpečnosti a budovanie dlhodobého mieru a zmierenia a boj proti korupcii a beztrestnosti v Mali;

               j)

               prispievať k vykonávaniu politiky Únie v oblasti ľudských práv v regióne v spolupráci s OZEÚ pre ľudské práva vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí na ženách a dievčatách a o boji proti všetkým formám ich diskriminácie, ako aj politiky Únie týkajúcej sa žien, mieru a bezpečnosti a podporovať rôznorodosť a rodovú rovnosť v procese budovania štátu v súlade s rezolúciou Bezpečnostnej rady OSN 1325 (2000) a následnými rezolúciami o ženách, mieri a bezpečnosti, vrátane rezolúcie 2242 (2015). Príspevok bude zahŕňať sledovanie vývoja v tejto oblasti a podávania správ a vypracúvania príslušných odporúčaní a udržiavať pravidelné kontakty s príslušnými orgánmi v Mali a v regióne, s úradom prokurátora Medzinárodného trestného súdu, s úradom Vysokého komisára pre ľudské práva a s obhajcami ľudských práv a pozorovateľmi v regióne;

               k)

               sledovať dodržiavanie príslušných rezolúcií Bezpečnostnej rady OSN (ďalej len „rezolúcie BR OSN“), najmä rezolúcií BR OSN 2056 (2012), 2071 (2012), 2085 (2012), 2100 (2013) a 2227(2015) a podávanie správ.

         2.   Na účely plnenia mandátu OZEÚ okrem iného:

               a)

               podľa potreby poskytuje poradenstvo a podáva správy o formulácií pozícií Únie na regionálnych a medzinárodných fórach s cieľom iniciatívne podporovať a posilňovať komplexný prístup Únie ku kríze v regióne Sahel;

               b)

               udržiava si prehľad o všetkých činnostiach Únie a úzko spolupracuje so všetkými príslušnými delegáciami Únie.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky usmerňuje a politicky riadi bez toho, aby boli dotknuté právomoci VP.
   3.   OZEÚ úzko spolupracuje s Európskou službou pre vonkajšiu činnosť (ESVČ) a jej príslušnými útvarmi, najmä s koordinátorom pre región Sahel.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ na obdobie od 1. novembra 2015 do 28. februára 2017 je 1 770 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu OZEÚ. Tím zahŕňa odborníkov na konkrétne politické a bezpečnostné otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov personálu, ktorý je vyslaný pracovať pre OZEÚ, hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými útvarmi ESVČ alebo delegáciami Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a v závislosti od bezpečnostnej situácie v oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, najmä tak, že:

               a)

               na základe usmernení od ESVČ vypracuje konkrétny bezpečnostný plán, ktorý zahŕňa konkrétne fyzické, organizačné a procedurálne bezpečnostné opatrenia, ktorými sa riadi bezpečný presun personálu do oblasti, za ktorú zodpovedá, a v rámci nej, ako aj bezpečnostné incidenty, a ktorý obsahuje pohotovostný a evakuačný plán;

               b)

               zabezpečí, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti, za ktorú zodpovedá;

               c)

               zabezpečí, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, zúčastnili pred presunom do oblasti, za ktorú zodpovedá, alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti pridelila ESVČ;

               d)

               zabezpečí vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV správy. V prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   2.   OZEÚ v koordinácii s delegáciami Únie v regióne podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia s ostatnými subjektmi Únie
   1.   V rámci stratégie OZEÚ v záujme dosiahnutia cieľov politiky Únie prispieva k jednote, konzistentnosti a účinnosti politickej a diplomatickej činnosti Únie a pomáha zabezpečiť, aby všetky nástroje Únie a činnosti členských štátov pôsobili súdržne.
   2.   Činnosť OZEÚ sa koordinuje s činnosťou delegácií Únie a Komisie, ESVČ a ostatnými službami Únie, ako aj s ďalšími OZEÚ, ktorí pôsobia v regióne. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   3.   V teréne sa udržiavajú úzke styky s vedúcimi delegácií Únie a vedúcimi misií členských štátov. OZEÚ v úzkej spolupráci s príslušnými delegáciami Únie na miestnej úrovni politicky usmerňuje vedúcich misií EUCAP Sahel Niger a EUCAP Sahel Mali a veliteľa misie EUTM Mali. OZEÚ, veliteľ misie EUTM Mali a veliteľ civilných operácií EUCAP Sahel Niger a EUCAP Sahel Mali sa podľa potreby vzájomne radia.
   Článok 13
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúma. OZEÚ predloží VP, Rade a Komisii do konca júna 2016 správu o pokroku a do konca novembra 2016 komplexnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. novembra 2015.

      V Bruseli 7. decembra 2015

            Za Radu

            predsedníčka

         C. CAHEN

      (1)  Rozhodnutie Rady 2013/133/SZBP z 18. marca 2013, ktorým sa vymenúva osobitný zástupca Európskej únie pre región Sahel (Ú. v. EÚ L 75, 19.3.2013, s. 29).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: 2004/566/JHA: Rozhodnutie Rady 2004/566/SVV z 26. júla 2004, ktorým sa mení a dopĺňa rozhodnutie 2000/820/SVV o zriadení Európskej policajnej akadémie (EPA)

text:
               27.7.2004

               SK

               Úradný vestník Európskej únie

               L 251/19

      ROZHODNUTIE RADY 2004/566/SVV
   z 26. júla 2004,
   ktorým sa mení a dopĺňa rozhodnutie 2000/820/SVV o zriadení Európskej policajnej akadémie (EPA)
   RADA EURÓPSKEJ ÚNIE,
   so zreteľom na Zmluvu o Európskej únii, najmä jej článok 30 ods. 1 písm. c) a článok 34 ods. 2 písm. c),
   so zreteľom na iniciatívu Írska (1),
   so zreteľom na stanovisko Európskeho parlamentu (2),
   keďže:

               (1)

               Európska policajná akadémia (EPA) založená rozhodnutím 2000/820/SVV (3) v súčasnosti nemá právnu subjektivitu.

               (2)

               Pri preskúmaní činností za obdobie prvých troch rokov, bol nedostatok právnej subjektivity označený za hlavnú prekážku náležitého fungovania EPA.

               (3)

               Je vhodné, aby EPA dostala právnu a zmluvnú spôsobilosť, ktorá je priznaná právnickým osobám.

               (4)

               Táto zmena a doplnenie nemá vplyv na žiadne budúce zmeny a doplnenia, najmä na tie, ktoré bude možné považovať za potrebné po preskúmaní činností za obdobie prvých troch rokov,

         ROZHODLA TAKTO:
   Článok 1
   Rozhodnutie 2000/820/SVV sa týmto mení a dopĺňa takto:

               1.

               Vkladá sa tento článok:
               „Článok 4a
               1.   EPA má právnu subjektivitu.
               2.   EPA požíva v každom členskom štáte najširšiu právnu a zmluvnú spôsobilosť, aká je podľa práva daného štátu priznaná právnickým osobám. EPA môže najmä nadobúdať a scudzovať hnuteľný a nehnuteľný majetok a byť účastníkom súdnych konaní.
               3.   Administratívny riaditeľ uvedený v článku 4 ods. 2 je právnym zástupcom EPA“.

               2)

               V článku 5 ods. 4:

                           a)

                           písmeno d) sa nahrádza takto:

                                       „d)

                                       všeobecné prevádzkové náklady sekretariátu bez vplyvu na písmeno f);“

                           b)

                           písmeno f) sa nahrádza takto:

                                       „f)

                                       odmeňovanie členov sekretariátu a/alebo náhrady, v pomere k príspevkom členských štátov, nákladov, ktoré vznikli členskému (-ým) štátu (-om) pri odmeňovaní členov sekretariátu“.

         Článok 2
   Toto rozhodnutie nadobúda účinnosť dňom nasledujúcim po jeho uverejnení.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 26. júla 2004

            Za Radu

            predseda

         B. BOT

      (1)  Ú. v. EÚ C 1, 6.1.2004, s. 8.

      (2)  Stanovisko doručené 20. apríla 2004 (ešte neuverejnené v úradnom vestníku).

      (3)  Ú. v. ES L 336, 30.12.2000, s. 1.


title: 2014/650/EÚ: Rozhodnutie Rady z  8. septembra 2014 , ktorým sa vymenúva maltský člen Európskeho hospodárskeho a sociálneho výboru

text:
               9.9.2014

               SK

               Úradný vestník Európskej únie

               L 268/8

         ROZHODNUTIE RADY
   z 8. septembra 2014,
   ktorým sa vymenúva maltský člen Európskeho hospodárskeho a sociálneho výboru

      (2014/650/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh maltskej vlády,
   so zreteľom na stanovisko Európskej komisie,
   keďže:

               (1)

               Rada prijala 13. septembra 2010 rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Michaela PARNISA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Charles VELLA sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. septembra 2014

            Za Radu

            predseda

         S. GOZI

      (1)  Ú. v. EÚ L 251, 25.9.2010, s. 8.


title: 2012/408/EÚ: Rozhodnutie Európskeho parlamentu a Rady zo 4. júla 2012 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2012/000 TA 2012 – Technická pomoc z podnetu Komisie)

text:
               20.7.2012

               SK

               Úradný vestník Európskej únie

               L 192/11

         ROZHODNUTIE EURÓPSKEHO PARLAMENTU A RADY
   zo 4. júla 2012
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2012/000 TA 2012 – Technická pomoc z podnetu Komisie)
   (2012/408/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 8 ods. 2,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri ich opätovnom začleňovaní na trh práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (3)

               V nariadení (ES) č. 1927/2006 sa stanovuje, že 0,35 % ročnej maximálnej sumy sa môže každoročne poskytnúť na technickú pomoc na podnet Komisie. Rozpočtový orgán navrhuje uvoľniť prostriedky vo výške 730 000 EUR.

               (4)

               EGF by sa mal preto mobilizovať s cieľom poskytnúť technickú pomoc na podnet Komisie,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa mobilizuje Európsky fond na prispôsobenie sa globalizácii s cieľom poskytnúť sumu vo výške 730 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 4. júla 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


Dôležité právne oznámenie

|

52006DP0479

Rozhodnutie Európskeho parlamentu o žiadosti o ochranu imunity a výsad Gabriela Albertiniho (2006/2099(IMM))

Úradný vestník 314 E , 21/12/2006 S. 0082 - 0082

		P6_TA(2006)0479Žiadosť o ochranu poslaneckej imunity Gabriela AlbertinihoRozhodnutie Európskeho parlamentu o žiadosti o ochranu imunity a výsad Gabriela Albertiniho (2006/2099(IMM))Európsky parlament,- so zreteľom na žiadosť, ktorú 25. apríla 2006 podal Gabriele Albertini o ochranu svojej imunity v súvislosti s trestným konaním, začatým proti nemu pred okresným súdom v Miláne, a ktorá bola oznámená na plenárnej schôdzi 27. apríla 2006,- po vypočutí Gabriela Albertiniho v súlade s článkom 7 ods. 3 rokovacieho poriadku,- so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,- so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 [1],- so zreteľom na článok 6 ods. 3 a článok 7 rokovacieho poriadku,- so zreteľom na správu Výboru pre právne veci (A6-0378/2006),1. ochraňuje imunitu a výsady Gabriela Albertiniho;2. poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Talianskej republiky.[1] Vec 101/63, Wagner/Fohrmann a Krier, Zb. 1964, s. 383 a vec 149/85, Wybot/Faure a iní, Zb. 1986, s. 2391.--------------------------------------------------


title: 2010/305/: Rozhodnutie Rady z  26. apríla 2010 , ktorým sa vymenúva jeden rakúsky člen Európskeho hospodárskeho a sociálneho výboru

text:
               1.6.2010

               SK

               Úradný vestník Európskej únie

               L 134/75

         ROZHODNUTIE RADY
   z 26. apríla 2010, ktorým
   sa vymenúva jeden rakúsky člen Európskeho hospodárskeho a sociálneho výboru
   (2010/305/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na rozhodnutie Rady 2006/524/ES, Euratom (1),
   so zreteľom na návrh rakúskej vlády,
   so zreteľom na stanovisko Komisie,
   keďže v dôsledku skončenia funkčného obdobia pána Heinza PETERA sa uvoľnilo miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Alfred GAJDOSIK, Mitglied im Präsidium der Fraktion Christlicher Gewerkschafter im Österreichischen Gewerkschaftsbund, Vorsitzender der Fraktion Christlicher Gewerkschafter in der Gewerkschaft vida und Mitglied im Präsidium der vida (Gruppe III – Vertreter der übrigen wirtschaftlichen und sozialen Interessen) sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. apríla 2010

            Za Radu

            predseda

         M. Á. MORATINOS

      (1)  Ú. v. EÚ L 207, 28.7.2006, s. 30.


title: Rozhodnutie Európskeho parlamentu (EÚ) 2017/1669 z 27. apríla 2017 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2015

text:
               29.9.2017

               SK

               Úradný vestník Európskej únie

               L 252/225

         ROZHODNUTIE EURÓPSKEHO PARLAMENTU (EÚ) 2017/1669
   z 27. apríla 2017
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2015 spolu s odpoveďami úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 (05873/2017 – C8-0060/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0098/2017),

               1.

               udeľuje absolutórium výkonnému riaditeľovi Európskeho úradu pre bezpečnosť potravín za plnenie rozpočtu úradu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 97.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 31, 1.2.2002, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Rady zo  17. novembra 2009 o uzavretí Dohody medzi vládou Ruskej federácie a Európskou úniou o ochrane utajovaných skutočností

text:
               22.6.2010

               SK

               Úradný vestník Európskej únie

               L 155/56

         ROZHODNUTIE RADY
   zo 17. novembra 2009
   o uzavretí Dohody medzi vládou Ruskej federácie a Európskou úniou o ochrane utajovaných skutočností
   (2010/348/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   so zreteľom na odporúčanie predsedníctva,
   keďže:

               (1)

               Rada na svojom zasadnutí 27. a 28. novembra 2003 rozhodla o poverení predsedníctva, ktorému pomáha generálny tajomník/vysoký predstaviteľ („GT/VP“), začať rokovania s niektorými tretími štátmi v súlade s článkami 24 a 38 Zmluvy o Európskej únii s cieľom, aby Európska únia uzavrela s každým z týchto štátov dohodu o bezpečnostných postupoch pri výmene utajovaných skutočností.

               (2)

               Predsedníctvo po tomto poverení začať rokovania dosiahlo za pomoci GT/VP dohodu s vládou Ruskej federácie o ochrane utajovaných skutočností.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi vládou Ruskej federácie a Európskou úniou o ochrane utajovaných skutočností.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu (1).
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 17. novembra 2009

            Za Radu

            predseda

         C. BILDT

      (1)  Generálny sekretariát Rady uverejni dátum nadobudnutia platnosti dohody v Úradnom vestníku Európskej únie.

      PREKLAD
      DOHODA
      medzi vládou Ruskej federácie a Európskou úniou o ochrane utajovaných skutočností
      VLÁDA RUSKEJ FEDERÁCIE
      a
      EURÓPSKA ÚNIA, ďalej len „EÚ“, zastúpená predsedníctvom Rady Európskej únie,
      ďalej len „zmluvné strany“,
      BERÚC DO ÚVAHY, ŽE EÚ a Ruská federácia súhlasia, že je potrebné rozvíjať vzájomnú spoluprácu v otázkach spoločného záujmu, najmä v oblasti bezpečnosti,
      UZNÁVAJÚC, ŽE spolupráca medzi zmluvnými stranami si môže vyžadovať prístup k utajovaným skutočnostiam EÚ a Ruskej federácie, ako aj výmenu takýchto utajovaných skutočností medzi zmluvnými stranami,
      S VEDOMÍM, ŽE prístup k utajovaným skutočnostiam a ich výmena si vyžadujú prijať náležité ochranné opatrenia,
      SA DOHODLI TAKTO:
      Článok 1
      Táto dohoda sa vzťahuje na ochranu utajovaných skutočností poskytovaných, vymieňaných alebo vytvorených medzi zmluvnými stranami v priebehu ich spolupráce.
      Článok 2
      Na účely tejto dohody:

                  1.

                  Pojmom „utajované skutočnosti“ sa označujú všetky informácie a materiál chránený v súlade so zákonmi a právnymi predpismi jednej alebo druhej strany, ktoré sa poskytujú, vymieňajú alebo vytvárajú medzi zmluvnými stranami v priebehu ich spolupráce a ktorých neoprávnené zverejnenie by mohlo spôsobiť rôzne stupne poškodenia bezpečnostných záujmov Ruskej federácie alebo EÚ alebo jedného či viacerých členských štátov a ktoré boli označené v bezpečnostnej klasifikácii.

                  2.

                  Pojmom „nosiče utajovaných skutočností“ sa označuje materiál vrátane fyzikálnych polí obsahujúcich utajované skutočnosti v podobe symbolov, obrázkov, signálov, technických riešení a procesov.

                  3.

                  Pojem „bezpečnostná klasifikácia“ znamená označenie, ktoré udáva:

                              —

                              stupeň poškodenia záujmov Ruskej federácie alebo EÚ alebo jedného alebo viacerých jej členských štátov, ku ktorému môže dôjsť v prípade neoprávneného zverejnenia utajovaných skutočností, a

                              —

                              stupeň ochrany, ktorá sa preto vyžaduje v súlade so zákonmi a právnymi predpismi Ruskej federácie alebo EÚ.

                  4.

                  Pojem „označenie utajenia“ znamená označenie pridelené nosičom utajovaných skutočností a/alebo akejkoľvek sprievodnej dokumentácii, ktoré označuje bezpečnostné utajenie informácií, ktoré obsahuje.

                  5.

                  Pojem „bezpečnostné previerky“ znamená administratívne rozhodnutie prijaté v súlade so zákonmi alebo právnymi predpismi Ruskej federácie alebo EÚ, ktoré potvrdzuje, že jednotlivcovi sa môže povoliť prístup k utajovaným skutočnostiam do stanoveného stupňa utajenia.

            Článok 3
      1.   Na účely tejto dohody sa pojmom „EÚ“ označuje Rada Európskej únie (ďalej len „Rada“), generálny tajomník/vysoký predstaviteľ a Generálny sekretariát Rady a Európska komisia.
      2.   Na účely tejto dohody sú pre Ruskú federáciu orgánmi oprávnenými vykonávať túto dohodu orgány federálnej vlády Ruskej federácie.
      Článok 4
      1.   Utajované skutočnosti môže jedna strana („poskytujúca strana“) uvoľniť druhej strane („prijímajúca strana“) v súlade s odsekmi 2 až 5.
      2.   Každá zmluvná strana rozhoduje o uvoľnení utajovaných skutočností druhej zmluvnej strane v jednotlivých prípadoch podľa svojich bezpečnostných záujmov a v súlade s jej vlastnými zákonmi alebo právnymi predpismi. Nič v tejto dohode sa nebude považovať za základ pre povinné alebo všeobecné uvoľnenie utajovaných skutočností alebo určitých kategórií informácií medzi zmluvnými stranami.
      3.   Každá zmluvná strana v súlade so svojimi zákonmi alebo právnymi predpismi:

                  a)

                  chráni utajované skutočnosti poskytnuté, vymenené alebo vytvorené medzi zmluvnými stranami v priebehu ich spolupráce;

                  b)

                  zabezpečuje, že ani bezpečnostná klasifikácia, ani označenie utajenia, ani označenia obmedzujúce distribúciu informácií pridelené poskytujúcou stranou utajovaným skutočnostiam poskytovaným alebo vymieňaným podľa tejto dohody sa nemenia bez predbežného písomného súhlasu tejto zmluvnej strany a že utajované skutočnosti poskytované alebo vymieňané podľa tejto dohody sa evidujú, zabezpečujú a chránia podľa ustanovení uvedených v jej vlastných zákonoch alebo právnych predpisoch pre informácie, ktoré majú rovnaký stupeň bezpečnostnej klasifikácie a označenie utajenia v súlade s článkom 6;

                  c)

                  používa utajované skutočnosti poskytované alebo vymieňané podľa tejto dohody len na účely stanovené poskytujúcou stranou;

                  d)

                  vráti alebo zničí nosiče utajovaných skutočností, ktoré dostala od druhej zmluvnej strany, keď ju o to príslušný orgán poskytujúcej strany písomne požiada;

                  e)

                  nesprístupňuje utajované skutočnosti poskytnuté alebo vymenené podľa tejto dohody príjemcom iným, ako sú príjemcovia uvedení v článku 3, bez predchádzajúceho písomného súhlasu poskytujúcej strany.

            4.   Utajované skutočnosti sa zasielajú diplomatickou cestou, kuriérskou službou alebo inými spôsobmi dohodnutými medzi príslušnými orgánmi uvedenými v článku 10. Na účely tejto dohody:

                  a)

                  V rámci EÚ sa všetka korešpondencia zasiela vedúcemu spisovej služby Rady Európskej únie. Vedúci spisovej služby Rady zasiela korešpondenciu členským štátom a Európskej komisii, pokiaľ sa v odseku 5 neustanovuje inak.

                  b)

                  V rámci Ruskej federácie sa všetka korešpondencia adresuje Stálej misii Ruskej federácie pri Európskej únii a Európskom spoločenstve pre atómovú energiu.

            5.   Poskytujúca strana môže z operačných dôvodov adresovať korešpondenciu len určitým príslušným úradníkom, orgánom alebo službám prijímajúcej strany osobitne určeným za príjemcov, pričom sa zohľadnia ich právomoci a dodrží sa zásada „vedieť len to potrebné“. Takáto korešpondencia bude prístupná len uvedeným úradníkom, orgánom alebo službám. V rámci EÚ sa táto korešpondencia odovzdá vedúcemu spisovej služby Rady alebo, ak sú tieto skutočnosti adresované Európskej komisii, vedúcemu spisovej služby Európskej komisie.
      Článok 5
      Každá zmluvná strana zabezpečí, aby Ruská federácia a Európska únia mali zavedený bezpečnostný systém a bezpečnostné opatrenia, ktoré vychádzajú zo základných zásad a minimálnych bezpečnostných noriem ustanovených v jej príslušných zákonoch alebo právnych predpisoch s cieľom zabezpečiť, aby sa na utajované skutočnosti podliehajúce tejto dohode uplatňovala rovnaká úroveň ochrany.
      Článok 6
      1.   Aby sa vytvorila rovnaká úroveň ochrany utajovaných skutočností poskytovaných, vymieňaných alebo vytváraných medzi Ruskou federáciou a Európskou úniou v priebehu ich spolupráce v súlade s ich zákonmi alebo právnymi predpismi, bezpečnostné klasifikácie si zodpovedajú takto:

                  EÚ

                  RUSKÁ FEDERÁCIA

                  CONFIDENTIEL UE

                  СЕКРЕТНО

                  SECRET UE

                  СОВЕРШЕННО СЕКРЕТНО

            2.   Obmedzujúce označenie Ruskej federácie „ДЛЯ СЛУЖЕБНОГО ПОЛЬЗОВАНИЯ“ bude zodpovedať bezpečnostnej klasifikácii EÚ „RESTREINT UE“.
      3.   Spolupracujúce subjekty oboch zmluvných strán sa dohodnú na rovnakej bezpečnostnej klasifikácii, ktorá sa má prideliť každej utajovanej skutočnosti vytvorenej v priebehu ich spolupráce, a o odtajnení takejto informácie alebo znížení stupňa jej utajenia.
      Článok 7
      1.   Prístup k utajovaným skutočnostiam sa udelí len osobám, ktoré uvedené informácie potrebujú na plnenie svojich služobných povinností, v zhode s účelmi, ktoré sa uvedú pri poskytnutí informácie.
      2.   Všetky osoby, ktoré pri vykonávaní svojich služobných povinností potrebujú prístup k utajovaným skutočnostiam stupňa CONFIDENTIEL UE/СЕКРЕТНО alebo vyššieho stupňa, poskytovaným, vymieňaným alebo vytvoreným v priebehu spolupráce zmluvných strán, alebo osoby, ktorých povinnosti či funkcie umožňujú takýto prístup, budú náležite bezpečnostne preverené pred tým, ako im bude udelený prístup k takýmto informáciám.
      3.   Každá zmluvná strana zabezpečí, aby sa pri bezpečnostnej previerke postupovalo v súlade s jej zákonmi alebo právnymi predpismi s cieľom určiť, či sú okolnosti a povaha jednotlivca také, že mu umožňujú prístup k utajovaným skutočnostiam do stanoveného stupňa.
      Článok 8
      Príslušné orgány uvedené v článku 10 si môžu vymieňať príslušné predpisy, ktorými sa riadi ochrana utajovaných skutočností, a po vzájomnej dohode sa navštíviť a viesť obojstranné konzultácie, na základe ktorých sa dá vyvodiť záver týkajúci sa účinnosti opatrení prijatých podľa tejto dohody a technických opatrení uvedených v článku 10.
      Článok 9
      Prijímajúca zmluvná strana pridelí svoje vlastné zodpovedajúce označenie utajenia, ako je uvedené v článku 6, popri označení, ktoré mu už pridelila poskytujúca strana, nosičom utajovaných skutočností poskytovaným, vymieňaným alebo vytváraným v priebehu spolupráce zmluvných strán alebo ako výsledok prekladu, kopírovania alebo duplikácie.
      Článok 10
      1.   S cieľom vykonávať túto dohodu a zabezpečiť, aby prijímajúca strana vytvorila požadované podmienky ochrany a zabezpečenia utajovaných skutočností, orgány uvedené v odsekoch 2 až 4 prijmú takéto technické opatrenia:

                  —

                  navzájom sa budú písomne informovať o technických opatreniach (vrátane praktických opatrení na zaobchádzanie s utajovanými skutočnosťami, ich uchovávanie, rozmnožovanie, prenos a zničenie) s cieľom chrániť a zabezpečiť utajované skutočnosti poskytované, vymieňané alebo vytvárané v priebehu spolupráce zmluvných strán a

                  —

                  písomne potvrdia, že technické opatrenia zabezpečujú obojstranne prijateľný stupeň ochrany utajovaných skutočností poskytovaných, vymieňaných alebo vytváraných v priebehu spolupráce zmluvných strán.

            2.   V rámci Ruskej federácie Federálna bezpečnostná služba Ruskej federácie koordinuje činnosti zamerané na vykonávanie tejto dohody a je zodpovedná za poskytovanie a potvrdzovanie informácií o technických opatreniach na ochranu a zabezpečenie utajovaných skutočností poskytovaných alebo vymieňaných s Ruskou federáciou podľa tejto dohody.
      3.   Činnosti súvisiace s vykonávaním tejto dohody koordinuje v rámci Rady Bezpečnostný úrad Generálneho sekretariátu Rady pod vedením a v mene generálneho tajomníka Rady, konajúci v mene Rady a na základe jej právomoci, pričom zodpovedá za poskytovanie informácií a potvrdenie technických opatrení na ochranu a uchovávanie utajovaných skutočností, ktoré sa podľa tejto dohody poskytujú Rade alebo generálnemu sekretariátu Rady alebo sa s nimi vymieňajú.
      4.   Činnosti súvisiace s vykonávaním tejto dohody koordinuje v rámci Európskej komisie Bezpečnostné riaditeľstvo Európskej komisie konajúce pod vedením komisára zodpovedného za otázky bezpečnosti, pričom zodpovedá za poskytovanie informácií a potvrdenie technických opatrení na ochranu utajovaných skutočností, ktoré sa podľa tejto dohody poskytujú Európskej komisii alebo sa s ňou vymieňajú.
      Článok 11
      1.   Príslušný orgán ktorejkoľvek zmluvnej strany uvedený v článku 10 ihneď informuje príslušný orgán druhej zmluvnej strany o všetkých prípadoch preukázaného neoprávneného zverejnenia alebo straty informácií o utajovaných skutočnostiach poskytnutých touto zmluvnou stranou a vedie vyšetrovanie, o výsledkoch ktorého podá správu druhej zmluvnej strane.
      2.   Príslušné orgány zmluvných strán uvedené v článku 10 stanovia v jednotlivých prípadoch postup s cieľom určiť v súlade so zákonmi a právnymi predpismi jednej zo zmluvných strán primerané nápravné opatrenia alebo opatrenia, ktoré sa majú prijať vzhľadom na dôsledky alebo spôsobenú škodu.
      3.   Každá zmluvná strana prijme primerané opatrenia v súlade s platnými zákonmi a právnymi predpismi v prípadoch, v ktorých je za ohrozenie utajovaných skutočností zodpovedný jednotlivec. Opatrenia prijaté v tomto kontexte môžu mať za následok právne kroky vrátane možného trestného konania proti dotknutému jednotlivcovi v súlade s platnými zákonmi a právnymi predpismi.
      Článok 12
      Každá zmluvná strana znáša náklady, ktoré vzniknú v dôsledku opatrení na ochranu utajovaných skutočností podľa tejto dohody.
      Článok 13
      Táto dohoda nebráni zmluvným stranám uzavrieť iné dohody týkajúce sa poskytovania alebo výmeny utajovaných skutočností podliehajúcich tejto dohode za predpokladu, že nie sú v rozpore s ustanoveniami tejto dohody.
      Článok 14
      Akékoľvek rozdiely medzi zmluvnými stranami vyplývajúce z výkladu alebo uplatňovania tejto dohody sa riešia ich vzájomným rokovaním. Počas takýchto rokovaní zmluvné strany naďalej vykonávajú svoje povinnosti v súlade s touto dohodou.
      Článok 15
      1.   Táto dohoda nadobúda platnosť prvým dňom mesiaca po tom, ako zmluvné strany oznámili ukončenie vnútorných postupov potrebných na nadobudnutie jej platnosti.
      2.   Každá zmluvná strana môže požiadať o konzultácie, aby sa zvážili prípadné zmeny a doplnenia tejto dohody.
      3.   Každá zmena a doplnenie tejto dohody sa vykoná iba písomne a po vzájomnej dohode zmluvných strán. Platnosť nadobúda za podmienok stanovených v odseku 1.
      Článok 16
      Túto dohodu môže každá zo zmluvných strán vypovedať písomným oznámením o vypovedaní, ktoré odovzdá druhej zmluvnej strane. Takáto výpoveď je účinná šesť mesiacov po doručení oznámenia druhej zmluvnej strane. Bez ohľadu na takúto výpoveď budú záväzky týkajúce sa ochrany všetkých utajovaných skutočností poskytnutých alebo vymenených podľa tejto dohody aj naďalej platiť v súlade s ustanoveniami uvedenými v tejto dohode.

         NA DÔKAZ ČOHO splnomocnení zástupcovia riadne poverení na tento účel podpísali túto dohodu.
         V Rostove nad Donom prvého júna dvetisícdesať v dvoch vyhotoveniach, každé v ruskom a anglickom jazyku.

               Za vládu Ruskej federácie

               Za Európsku úniu